Diptera syriaea et aegyptia 



a cl. P. Beraud S. J. collecta 



AUCTORE 

 PROF. MÁRIO BEZZI 



Diptera e Syria et Aegypto a cl. 1\ Bkraud S. J. allata, quamvis 

 156 tantum specics amplectentia, quarum 8 solae videntur novae, 

 magni tamen praetii consideranda sunt, quia aliquas novas res prae- 

 bent et ad cognitionem diptero-faunae harum regionum tjuam plu- 

 rimum conferunt. 



Perpauca enim de Syria adhuc innotuerunt, et post notitiam a 

 praeclaro Loew (i) anno 1 8 57 editam, nulla alia opera in lucem 

 prodierunt, praeter descriptiones quasdam sporadicas novarum spe- 

 cierum a cl. Loew, Scbineb, von Rõder et Becker. Paullo magis 

 de Aegypto cognitum est, quia, praeter species a cl. Wledemann, 

 Klug, Macquart, Loew, Schiner, Walker et A. Costa descriptas 

 vel commemoratas, cl. Becker (2) ditissimam specierum ab ipso 

 collectarum copiam nuper illustravit. 



Diptero-fauna syriaea quasi intermédia inter anatolicam et ae- 

 gyptiam esse videtur : in Syria nempe species graecae, turcicae et 

 anatolicae, quae in Aegypto non vivunt, inveniuntur ; at contra, 

 species quaedam aegyptiae, quae ultra non prodeunt, inter Syriae 

 Íncolas adhuc adnumerandae sunt. Character peculiaris faunae ex 

 multitudine Bombyliidarum desumendus est: família haec, reliquas 

 inter omnes, specierum pulchritudine ac copia eminet, et 21,6 °/ 0 

 totius collectionis constituit. 



Cl. Professori J. da Silva Tavares, qui mihi ad studendum col- 

 lectionem benevole tradidit, gratias hic quam máximas ago. 



(1) Nachricht úber syrische Dipteren, in Verh. zjoL bot. Ver., 

 vii, p. 79-86. — Species 37 tantum a cl. J. Lederer collectas, quarum 6 

 novae, amplectitur; Bornbyliidae 56,7 % omnium constituunt. 



(2) Aegy ptische Dipte ren gesammelt und beschrieben von 

 Th. Becker, in Mitieil. aus ciem zoo/. Mus. m Berini, u, p. 3-195 cum 5 tab.; 

 1902-1903. — Species 350, quarum plurimae novae, enumeratae ibi sunt. 



o 



